**კონკურსი ქართულ ენასა და ლიტერატურაში დაწყებითი კლასის მე–5 და მე–6 კლასის მოსწავლეებისათვის**

კონკურსის პირობები: კონკურსი ჩატარდება ორ ტურად.

**პირველი ტური -** კონკურსის პირველი ტური არის წერილობითი ფორმის. კონკურსში მონაწილე ყველა გუნდს გადაეცემა წერილობითი დავალება, რომელზეც ერთდროულად მუშაობს გუნდი მთლიანი შემადგენლობით და განსაზღვრული დროის ამოწურვის შემდეგ აბარებს კონკურსის ორგანიზატორებს შესრულებულ წერით ნამუშევარს.

**პირველი ტურის დავალება:** ყურადღებით წაიკითხეთ მოცემული მონაკვეთი, დაასრულეთ ამბავი და შეურჩიეთ სათაური.ნაშრომში უნდა იყოს არანაკლებ 100 სიტყვისა. დავალების დრო - 2 საათი.

საჭიროა მოსწავლეებს მიეწოდოს ისეთი მხატვრული ტექსტის მონაკვეთი, რომელიც შეესაბამება მათ ასაკს და მოცემული ნაწყვეტი იძლეოდეს იმის საშუალებას, რომ გუნდმა გააგრძელოს თხრობა და გამოავლინოს ფანტაზიის, მხატვრული წარმოსახვის უნარი.

ნაშრომი უნდა გასწორდეს მკაფიოდ შერჩეული, გაზომვადი კრიტერიუმების (კომისიამ წინასწარ უნდა შეიმუშაოს შეფასების კრიტერიუმები) საშუალებით. თხზულების მაქსიმალური ქულა უნდა იყოს 20.

**მეორე ტური -** არის როგორც ზეპირი, ასევე, წერილობითი სახის შეჯიბრი და შედგება სამი რაუნდისაგან:

**I რაუნდი - ბლიც კითხვები - 20 ქულა**

ბლიც კითხვებს ზეპირი ფორმით პასუხობს მხოლოდ გუნდის კაპიტანი. პირველი რაუნდის კითხვები შედგება გრამატიკული ნაწილისაგან. გუნდების რაოდენობის შესაბამისად უნდა მომზადდეს 10 კითხვიანი დავალებები (კითხვები უნდა იყოს ორქულიანი), ყოველი 10 კითხვიანი დავალება უნდა შედგებოდეს თანაბარი სირთულის სხვადასხვა გრამატიკული საკითხისგან (მაგ.: 1 კითხვა არსებითი სახელის, 1 კითხვა ზმნის, 1 კითხვა ზედსართავი სახელის შესახებ...) კაპიტანი წილისყრით აირევს დავალების ნომერს. გამოსვლის რიგითობა განისაზღვრება წილისყრით. წამყვანი გუნდის კაპიტანს უსვამს კითხვებს. სწორი პასუხი ფასდება 2 ქულით. არასწორი პასუხი ფასდება 0 ქულით. **ჯამში ოცი ქულა.** ასევე, უნდა მომზადდეს თითოეული კითხვისა და სწორი პასუხის ელექტრონული ვერსია PowerPoint Presentation სახით ეკრანზე საჩვენებლად.

**II რაუნდი - მხატვრული კითხვა - 10 ქულა**

გუნდის წევრებს გადაეცემათ კომისიის მიერ წინასწარ შერჩეული სამი ნაწარმოები (პოეტური ან/და პროზაული), რომელიც იძლევა საშუალებას, გუნდმა დაინაწილოს როლებად (მთხრობელი, პერსონაჟები…) (მოსამზადებელი დრო 20 წუთი).

მოსამზადებელი დროის გასვლის შემდეგ გუნდი კომისიის წინაშე წარადგენს შერჩეულ ნაწარმოებს როლური კითხვით. გუნდების გამოსვლის რიგითობა განისაზღვრება წილისყრით.

როლური კითხვის შეფასების კრიტერიუმები უნდა იყოს მკაფიოდ ფორმულირებული და გამჭვირვალე, არაორაზროვანი, მაქსიმალური შეფასება 10 ქულა.

**III რაუნდი - 20 ქულა**

მოსწავლეებს მიეწოდებათ მათი ასაკობრივი განვითარების შესაბამისი ტექსტი (ან ნაწყვეტი ტექსტიდან, იგავი, შეგონება, მინიატურა...) და მოეთხოვებათ მოცემული მითითებების მიხედვით იმსჯელონ და დააფიქსირონ თავიანთი პოზიცია. მსჯელობა უნდა წარმოადგენდეს ერთიან, ლოგიკურ ნააზრევს და არა პასუხს ცალკეულ მითითებებზე (ეძლევათ 20 წუთი). მაქსიმალური 20 ქულა.

მეორე ტურის მაქსიმალური შეფასება უნდა იყოს 50 ქულა.

გამარჯვებულები გამოვლინდებიან მეორე ტურის სამივე რაუნდში მიღებული შედეგების შეჯამების შედეგად.

**კონკურსი ქართულ ენასა და ლიტერატურაში საბაზო საფეხურის მე–7; მე–8 და მე–9 კლასის მოსწავლეებისათვის**

კონკურსის პირობები: კონკურსი ჩატარდება ორ ტურად.

**პირველი ტური -** კონკურსის პირველი ტური არის წერილობითი ფორმის. კონკურსში მონაწილე ყველა გუნდს გადაეცემა წერილობითი დავალება, რომელზეც ერთდროულად მუშაობს გუნდი მთლიანი შემადგენლობით და განსაზღვრული დროის ამოწურვის შემდეგ აბარებს კონკურსის ორგანიზატორებს შესრულებულ წერით ნამუშევარს.

**პირველი ტურის დავალება -** ყურადღებით წაიკითხეთ მოცემული ტექსტი, გამოკვეთეთ ტექსტში დასმული პრობლემა და დაწერეთ თხზულება მოცემული მითითებების მიხედვით.

გაითვალისწინეთ! ნაშრომში უნდა იყოს არანაკლებ 120 სიტყვისა. დავალების დრო - 2 საათი.

საჭიროა მოსწავლეებს მიეწოდოს ისეთი მხატვრული ტექსტის მონაკვეთი, რომელიც შეესაბამება მათ ასაკს და დასმულია მათი ასაკობრივი თავისებურებების შესაბამისი მორალურ–ეთიკური პრობლემები (მაგ. ბულინგი, მასწავლებელსა და მოსწავლეებს შორის ურთიერთობა, მშობელსა და მოსწავლეს შორის ურთიერთობა, თანატოლებთან ურთიერთობები...) მოცემული ნაწყვეტი უნდა იძლეოდეს იმის საშუალებას, გუნდმა გამოკვეთოს პრობლემა, იმსჯელოს მასზე, მის გამომწვევ მიზეზებზე, მონახოს პრობლემის გადაჭრის გზები და წარმოადგინოს თავისი დამოკიდებულება... ნაშრომი უნდა გასწორდეს მკაფიოდ შერჩეული, გაზომვადი კრიტერიუმების საშუალებით. თხზულების მაქსიმალური ქულა უნდა იყოს 20.

**მეორე ტური** - არის როგორც ზეპირი, ასევე, წერილობითი სახის შეჯიბრი და შედგება სამი რაუნდისაგან:

**I რაუნდი - ბლიც კითხვები - 20 ქულა**

ბლიც კითხვებს ზეპირი ფორმით პასუხობს მხოლოდ გუნდის კაპიტანი. პირველი რაუნდის კითხვები შედგება გრამატიკული ნაწილისაგან. გუნდების რაოდენობის შესაბამისად უნდა მომზადდეს კონვერტები. თითოეულ კონვერტში მოთავსებული უნდა იყოს 10 კითხვიანი დავალება (კითხვები უნდა იყოს ორქულიანი), ყოველი 10 კითხვიანი დავალება უნდა შედგებოდეს თანაბარი სირთულის სხვადასხვა გრამატიკული საკითხისგან (მაგ.: 1 კითხვა არსებითი სახელის, 1 კითხვა ზმნის, 1 კითხვა ზედსართავი სახელის შესახებ...) კაპიტანი წილისყრით აირევს დავალების ნომერს. გამოსვლის რიგითობა განისაზღვრება წილისყრით. წამყვანი გუნდის კაპიტანს უსვამს კითხვებს. სწორი პასუხი ფასდება 2 ქულით. არასწორი პასუხი ფასდება 0 ქულით. **ჯამში ოცი ქულა.** ასევე, უნდა მომზადდეს თითოეული კითხვისა და სწორი პასუხის ელექტრონული ვერსია PowerPoint Presentation სახით ეკრანზე საჩვენებლად.

**II რაუნდი - მხატვრული კითხვა - 20 ქულა**

დავალება შედგება ორი ნაწილისგან:

გუნდის წევრებს გადაეცემათ კომისიის მიერ წინასწარ შერჩეული სამი მცირე ზომის ტექსტი (პროზაული ან/და პოეტური; ყველა გუნდს ერთნაირი).

გუნდებს მოეთხოვებათ:

ა) ტექსტის მიხედვით შექმნან სცენარი, გამოყონ როლები: ავტორი, პერსონაჟი, საჭიროებისამებრ დაამატონ პერსონაჟი, წერილობით წარმოადგინონ ნამუშევარი (დავალების შესასრულებლად 20 წთ);

ბ) წარმოადგინონ სცენა მათ მიერ შექმნილი სცენარის მიხედვით (წარმოდგენისთვის ეძლევათ 10 წუთი). გუნდებს შეუძლიათ გამოიყენონ სცენაში სხვადასხვა რეკვიზიტი (გარკვეული რეკვიზიტების შესაქმნელად წარმოდგენილი იქნება მასალები: ფერადი ფურცლები, მარკერები, სტიკერები, წებო და მაკრატელი.)

გუნდების გამოსვლის რიგითობა განისაზღვრება წილისყრით.

მხატვრული კითხვის შეფასების კრიტერიუმები (კომისიამ წინასწარ უნდა შეიმუშაოს შეფასების კრიტერიუმები) უნდა იყოს მკაფიოდ ფორმულირებული და გამჭვირვალე, არაორაზროვანი, მაქსიმალური შეფასება 20 ქულა.

**III რაუნდი - 20 ქულა**

მოსწავლეებს მიეწოდებათ მათი ასაკობრივი განვითარების შესაბამისი ტექსტი (ან ნაწყვეტი ტექსტიდან, იგავი, შეგონება, მინიატურა...) და მოეთხოვებათ მოცემული მითითებების მიხედვით იმსჯელონ და დააფიქსირონ თავიანთი პოზიცია. მსჯელობა უნდა წარმოადგენდეს ერთიან, ლოგიკურ ნააზრევს და არა პასუხს ცალკეულ მითითებებზე. (ეძლევათ 20 წუთი) მაქსიმალური 20 ქულა.

მეორე ტურის მაქსიმალური შეფასება უნდა იყოს 60 ქულა.

გამარჯვებულები გამოვლინდებიან მეორე ტურის სამივე რაუნდში მიღებული შედეგების შეჯამების შედეგად.